آلمانیا باش ناظیری آنگلا مرکل بیر گون حقیقی بیر آوروپا اردوسو یاراتما ایستییله علاقه‌لی فعالیت‌لر آپاریلماسی‌نین واجیب‌لیگینی دیله گتیریب.
مرکل آوروپا پارلامئنتینده آوروپانین گلجیینه دایر ائتدیگی چیخیشدا دئییب کی، اؤلکه‌لریمیز آراسیندا امکداش‌لیق ائتمک آوروپا بیرلیگی‌نین اوغورلو اولماسی اوچون واجیب‌دیر.
آوروپا بیرلیگینده حربی ساحه‌ده اؤنملی آددیم‌لار آتیلدیغینی وورغولایان مرکل "بیر گون حقیقی بیر آوروپا اردوسو یاراتماق اوچون ایشله‌مه‌لییک" دئییب.
مرکل بو اردونون ناتو-نون علیهینه اولمایاجاغینی وورغولایا‌راق، ناتو داخیلینده اورتاق بیر آوروپا اردوسو ایله ایشتیراک ائدیله بیله جگینی بیلدیریب.
آوروپانین قلوبال صحنه ده بیرگه آددیم آتدیغیندا گوج‌لو اولا بیله جگینی، قید-شرط‌سیز اؤزگه‌لرینه اعتیماد ائده بیله‌جک‌لری زامان‌لارین باشا چاتدیغینی دیله گتیرن مرکل بونون آوروپا‌لی‌لارین اؤز تالعینه اؤزلری‌نین ییه دورما‌لاری معناسی داشیدیغینی دیله گتیریب.
آووپادا 2015-جی ایلده تأثیرلی اولان قاچقین بحرانینی خاطیرلا‌دان مرکل بیلدیریب کی، 2015-جی ایلدن اول قاچقین مسئله‌سی‌نین آوروپانین اورتاق مسئله‌سینی اولدوغونو قبول ائتمک اوزون چکدی. آوروپانین خاریجی سرحدلرینی قوروماسی واجیب‌دیر. بونون اوچون خاریجی سرحدلره نظارت عذره آوروپا آژانسی‌نین  (Frontex) گوجلندیریلمه‌لی‌دیر.
